**Д О Г О В О Р**

№... ..... ... /......... 2019 г**.**

Днес, ... ... ... ... ... ... 2019 г., в гр. София, между:

Приложение № 9

ЦЕНТЪР ЗА ОЦЕНЯВАНЕ В ПРЕДУЧИЛИЩНОТО И УЧИЛИЩНОТО ОБРАЗОВАНИЕ, с адрес: гр. София, бул. „Цариградско шосе" № 125, ЕИК: 131426401, представлявано от Неда Кристанова – директор, в качеството й на Възложител, и Росица Михайлова – главен счетоводител, наричан по-долу ВЪЗЛОЖИТЕЛ, от една страна,

и

„……………………………………………..“, със седалище и адрес на управление: гр. ,,,,,,,,,,,,,, ул. „………………………..“, № ……, ЕИК ………………, представлявано от …………………………………........в качеството му/й на ………………………………., наричано по-долу за краткост ИЗПЪЛНИТЕЛ от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“)

на основание чл. 194 от Закона за обществените поръчки се сключи този договор за следното:

**ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя срещу възнаграждение и при условията на този Договор охранителни услуги, включващи следните дейности:

1. Денонощно присъствие на охранител осигуряващ надежна охрана, безопастност и сигурност на обекта при един охранител на смяна;

2. контролно-пропускателен режим в сградата чрез проверка на посетителите;

3. нощен обход на сградата;

4. предотврятаяване на проникване на външни лица в сградата и посегателство върху имущества на обекта (грабеж, кражба, палеж);

5. задържане на външни лица проникнали в сграда без разрешение;

6. незабавно уведомяване на ограните на МВР при извършено посегателство обекта;

наричани за краткост „Услугите“.

**Чл. 2.** ИЗПЪЛНИТЕЛЯТ се задължава да предоставя Услугите в съответствие с Техническите изисквания на ВЪЗЛОЖИТЕЛЯ и с Техническото и Ценовото си предложения, съставляващи съответно Приложения № 1, № 2 и № 3 към този Договор и представляващи неразделна част от него.

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 3.** Договорът влиза в сила на датата на регистриране в деловодната система на ВЪЗЛОЖИТЕЛЯ и е със срок на действие 24 месеца, считано от 01.02.2019 г.

**Чл. 4.** Мястото на изпълнение на Договора е обектът на ВЪЗЛОЖИТЕЛЯ в гр. София, район

Слатина, бул. „Цариградско шосе“ № 125, бл.5.

**ЦЕНА, РЕД И СРОКОВЕ ЗА ПЛАЩАНЕ**

**Чл. 5. (1)** За предоставяне на Услугите, ВЪЗЛОЖИТЕЛЯТ заплаща на ИЗПЪЛНИТЕЛЯ цената, предложена от ИЗПЪЛНИТЕЛЯ в ценовото му предложение в размер на ……………. (Словом: ……………………………………….) лева без ДДС и …………… (Словом:

………………………………………………) лева с ДДС, наричана по-нататък „Цената“ или „Стойността на Договора“.

**(2)** Цената по ал. 1 включва общата стойност на всички разходи на ИЗПЪЛНИТЕЛЯ за изпълнение на задълженията му по Договора, в т.ч. стойността на ежедневната 24-часова физическа охрана на обекта и всички други разходи, свързани с изпълнение на Услугите, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(3)** През времето на действие на този Договор Цената, която ВЪЗЛОЖИТЕЛЯТ дължи на ИЗПЪЛНИТЕЛЯ за Услугите по чл. 1, може да бъде увеличена когато по законноустановения ред се увеличи минималната работна заплата за страната. В този случай увеличението на Цената може да бъде извършено само до размера, произтичащ като пряка последица от увеличения размер на минималната работна заплата.

**(4)** За да получи увеличение на Цената съгласно предходната алинея, ИЗПЪЛНИТЕЛЯТ отправя обосновано писмено предложение до ВЪЗЛОЖИТЕЛЯ с приложен разчет за размера и структурата на исканото увеличение, доказващ пряката му зависимост от увеличението на минималната работна заплата. Промяната на Цената се извършва от датата на влизането в сила на акта за промяна на минималната работна заплата, когато писменото предложение е направено в срок до 10 (десет) дни от влизането в сила на акта за промяна на минималната работна заплата. Ако писменото предложение е направено след изтичане на 10-дневния срок, промяната на Цената се извършва считано от датата, на която започва пълният месец, следващ месеца на подаване на писменото предложение от страна на ИЗПЪЛНИТЕЛЯ.

**(5)** В случай, че по време на изпълнение на Договора размерът на ДДС бъде променен, Цената следва да се счита изменена автоматично, в съответствие с нормативно определения размер на данъка, без да е необходимо подписването на допълнително споразумение.

**Чл. 6.** ВЪЗЛОЖИТЕЛЯТ заплаща на ИЗПЪЛНИТЕЛЯ Цената по този Договор на равни месечни вноски, всяка в размер на ………….. (Словом: ……………………………………….) лева без ДДС и …………… (Словом: ………………………………………………) лева с ДДС, въз основа на представени от ИЗПЪЛНИТЕЛЯ месечни отчети и фактури, в срок до 10 (десет) дни, считано от датата на получаването им за съответния месец.

**Чл. 7. (1)** Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка: ……………………………

BIC: ………………

IBAN: ………………………………

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**ГАРАНЦИЯ ЗА ИЗПЪЛНЕНИЕ**

**Чл. 8.** При подписването на този Договор ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3% (три на сто) от Стойността на Договора без ДДС, а именно ……….. (Словом: …………………………..) лева („Гаранция за изпълнение“), която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл. 9.** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка: „УНИ КРЕДИТ БУЛ БАНК“ АД

BIC: UNCR BGSF

IBAN: BG05 UNCR 7630 3100 1165 61

**Чл. 10. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, като съдържа задължение на банката – гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора, плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 11. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава зпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора, плюс 30 (тридесет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 12. (1)** ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на

ИЗПЪЛНИТЕЛЯ, посочена в чл. 7, ал. 1 от Договора;

2. когато е във формата на банкова гаранция – чрез връщане на нейния оригинал на представител на

ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)** Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

**Чл. 13.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 14.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора с влизането му в сила съгласно чл. 3 от Договора и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 15.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 16.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (седем) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ, или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 8 от Договора.

**Чл. 17.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**ПРАВА И ЗАДЪЛЖЕНИЯ НА СТРАНИТЕ**

**Чл. 18.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Чл. 19.** ИЗПЪЛНИТЕЛЯТ има право:

1. да получи възнаграждение в размера, сроковете и при условията по чл. 5 – 7 от Договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**Чл. 20.** ИЗПЪЛНИТЕЛЯТ се задължава:

1. да проучи на място състоянието на обекта и съгласувано с ВЪЗЛОЖИТЕЛЯ да осигури надеждна охрана и пропускателен режим съобразно спецификата на обекта;

2. да оценява състоянието и степента на сигурност на охранявания обект при необходимост, но не по-малко от веднъж годишно;

3. да създава съответната организация за охрана и безопасност, както и да провежда задължителен периодичен инструктаж на охранителите веднъж на всеки 3 (три) месеца;

4. да изготвя и съхранява правила и указания за спецификата на извършваната охранителна дейност, утвърдени от ВЪЗЛОЖИТЕЛЯ или от упълномощен от него представител;

5. да изготви и съхранява план за поетия за охрана обект, който включва: - особеностите на охранявания обект;

- организация на охраната (постове, маршрути, смени, комуникации и указания за тактиката на действие при различни ситуации);

- правилник за пропускателния режим, утвърден от ВЪЗЛОЖИТЕЛЯ или от упълномощено от него лице;

- списък и график за работа на охранителите.

6. да осигури на служителите си лична идентификационна карта със снимка, отличителен знак и униформено облекло, мобилен телефон; белезници и помощни средства, съгласно Закона за частната охранителна дейност*;*

7. да уведомява незабавно ВЪЗЛОЖИТЕЛЯ или упълномощено от него лице и съответните компетентни органи за всяка възникнала аварийна или екстремна ситуация по време на

дежурството и предприема незабавни действия за отстраняване на възникналата ситуация, например пожар, наводнение, природни бедствия, промишлени аварии, нападение и други.

**Чл. 21. (1)** ИЗПЪЛНИТЕЛЯТ е длъжен да осигури физическа охрана на обекта, изразяваща се в строг пропускателен и охранителен режим и ред, недопускане на нерегламентирано проникване и противоправни посегателства в обекта.

**(2)** Дейността по невъоръжената физическа охрана се осъществява денонощно.

**(3)** Служителите на ИЗПЪЛНИТЕЛЯ, осъществяващи физическа охрана, са длъжни да следят за спазването на установения от ВЪЗЛОЖИТЕЛЯ пропускателен режим при влизане и излизане от охранявания обект и вътрешния ред в него, като извършват следните действия:

1. Проверяват документите за самоличност на външни лица и служебните пропуски на служителите на ВЪЗЛОЖИТЕЛЯ, както и багаж, товари и/или МПС и съпроводителните им документи;

2. Не допускат външни посетители в обекта извън работно време за периода, през който не се извършва дейност в обекта;

3. Осъществяват периодичен обход на обекта, извършвайки проверка на най-уязвимите звена, проверка на заключващи устройства, целостта на врати и прозорци и др.;

4. Следят за изпълнение на противопожарните изисквания в обекта. При постъпване на сигнал или възникване на пожар в сградата, както и при установена повреда в противопожарната инсталация, дежурният охранител предприема необходимите мерки за обезпечаване безопасността на намиращите се в сградата служители и външни лица, като при необходимост участва при организиране на евакуация.

**Чл. 22. (1)** ИЗПЪЛНИТЕЛЯТ носи имуществена отговорност за намиращото се в охранявания обект имущество, след подписан от представители на Страните протокол за приемане на обекта. Протоколът се подписва в 10 (десет) дневен срок от подписването на този Договор.

**(2)** ИЗПЪЛНИТЕЛЯТ се задължава да обезщети ВЪЗЛОЖИТЕЛЯ за понесени щети (в т.ч. липси) на имущество в обекта, в случаи на несвоевременни или неправилни действия на персонала на ИЗПЪЛНИТЕЛЯ или при доказано умишлено деяние на негови служители.

Размерът на щетите се установява с констативен протокол, който се изготвя от комисия с представители на ВЪЗЛОЖИТЕЛЯ и ИЗПЪЛНИТЕЛЯ.

[**(3)** ИЗПЪЛНИТЕЛЯТ се задължава да сключи и поддържа за срока на Договора застраховка „Професионална отговорност“, в която ВЪЗЛОЖИТЕЛЯТ е посочен като трето ползващо се лице (бенефициер).

**Чл. 23.** ВЪЗЛОЖИТЕЛЯТ има право:

1. да изисква и да получава Услугите в уговорените срокове и качество;

2. по всяко време на денонощието да проверява изпълнението на Договора и състоянието на охранявания обект;

3. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на Договора;

4. да предлага на ИЗПЪЛНИТЕЛЯ промени в режима на охрана на обекта.

**Чл. 24.** ВЪЗЛОЖИТЕЛЯТ се задължава:

1. да заплати на ИЗПЪЛНИТЕЛЯ Цената в размера, по реда и при условията, предвидени в този

Договор;

2. да оказва съдействие на ИЗПЪЛНИТЕЛЯ, свързано с организацията за изпълнение предмета на

Договора, включително, но не само:

- да осигури достъп до обекта, предмет на охрана по Договора;

- да предостави информация за лицата, имащи достъп до обекта, правото на достъп за външни лица, задълженията на работещите в обекта, както и друга необходима информация свързана с техническите характеристики на обекта, работно време, пропускателен режим и др.;

- да запази в тайна на условията и начина на охрана на обекта;

3. да определи свой упълномощен представител, който да комуникира с екипа от охранители на

ИЗПЪЛНИТЕЛЯ, да осигурява достъп на мобилната група на ИЗПЪЛНИТЕЛЯ за вътрешен оглед

в обекта при необходимост, да осъществява контрол върху извършените услуги и да приема изпълнението им;

4. да осигури на охранителите в обекта си подходящи условия за ефективно изпълнение на задълженията им по физическата охрана на сградата, стопанисвана от ЦОПУО в това число помещение, осветление и отопление;

5. да уведомява своевременно ИЗПЪЛНИТЕЛЯ при промяна на условията в обекта, засягащи организацията и/или осъществяването на услугите по Договора – смяна на лицата, имащи право да се разпореждат с имущества на ВЪЗЛОЖИТЕЛЯ, ползване на територията на обекта или на части от нея от трети лица, извършване на ремонтни работи в обекта, осъществяване на територията на обекта на съвместна дейност с трети лица, доставка на ново или преместване на налично имущество с висока стойност или със съществена значимост за ВЪЗЛОЖИТЕЛЯ и други;

6. да оказва съдействие на ИЗПЪЛНИТЕЛЯ при подобряване организацията на охраната в резултат на предложения и предписания на компетентните органи, като уточнява с него реда и начина на процедиране;

7. при извършване на огледи и други процесуални действия на територията на обекта от

полицията или от други компетентни органи да осигури присъствие на свой представител;

8. да пази поверителна Конфиденциалната информация, в съответствие с уговореното в чл. 38 от

Договора;

9. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. 12 - 16 от Договора.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 25.** В срок от 10 (десет) работни дни след изтичане на всеки месец ИЗПЪЛНИТЕЛЯ представя на ВЪЗЛОЖИТЕЛЯ отчет за изпълнението на Услугите през отчетния месец.

**Чл. 26. (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. да откаже да приеме изцяло или частично изпълнението, когато бъдат установени несъответствия на изпълненото с уговореното или бъдат констатирани недостатъци. В този случай ВЪЗЛОЖИТЕЛЯТ определя подходящ срок за отстраняване на недостатъците за сметка на ИЗПЪЛНИТЕЛЯ;

3. да откаже да приеме изпълнението в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора.

**(2)** Окончателното приемане на изпълнението на Услугите по този Договор се извършва с подписване на окончателен Приемо-предавателен протокол, подписан от Страните в срок до 10 (десет) работни дни след изтичането на срока на изпълнение по чл. 3 от Договора. В случай, че към този момент бъдат констатирани недостатъци в изпълнението, те се описват в окончателния Приемо-предавателен протокол и се налага санкция, съгласно чл. 27 – 30 от Договора.

**САНКЦИИ ПРИ НЕИЗПЪЛНЕНИЕ**

**Чл. 27. (1)** При просрочване изпълнението на задълженията по този Договор, неизправната Страна дължи на изправната неустойка в размер на 0.1% (нула цяло и едно на сто) от Цената с ДДС за всеки ден забава, но не повече от 5% (пет на сто) от Стойността на Договора с ДДС.

**(2)** При констатирано лошо изпълнение или при отклонения от изискванията на ВЪЗЛОЖИТЕЛЯ, посочени в Техническата спецификация и в този Договор, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни качествено задължението си, без да дължи допълнително възнаграждение за това. В случай, че изпълнението на Услугата продължи да бъде

некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

**Чл. 28.** При разваляне на Договора поради виновно неизпълнение на някоя от Страните, виновната Страна дължи неустойка в размер на 15% (петнадесет на сто) от Стойността на Договора с ДДС.

**Чл. 29.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**Чл. 30.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА Чл. 31. (1)** Този договор се прекратява:

1. с изтичане на срока на Договора по чл. 3, ал. 1 от Договора;

2. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 10 (десет) дни от настъпване на невъзможността, като представи доказателства;

3. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

4. при отнемане на лиценза на ИЗПЪЛНИТЕЛЯ за извършване на частна охранителна дейност.

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

**Чл. 32. (1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на Услугата с влизането на Договора в сила съгласно чл. 3, ал. 1 от Договора;

2. ИЗПЪЛНИТЕЛЯТ е прекратил изпълнението на Услугите за повече от 3 (три) дни;

3. ИЗПЪЛНИТЕЛЯТ е допуснал съществено отклонение от изискванията на Техническата спецификация и Техническото си предложение.

**Чл. 33.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – спорът се отнася за решаване от компетентния български съд.

**Чл. 34.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания;

2. ИЗПЪЛНИТЕЛЯТ се задължава да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ.

**Чл. 35.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

**ОБЩИ РАЗПОРЕДБИ**

**Чл. 36. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Чл. 37.** При изпълнението на Договора, ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение №

10 към чл. 115 от ЗОП.

**Чл. 38. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, или друга информация, независимо дали в писмен или устен вид, или съдържаща се на компютърен диск или друго устройство.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица. Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Чл. 39.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на

ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Чл. 40.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

**Чл. 41.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Чл. 42. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум

понесените вреди и загуби, както и да уведоми писмено другата страна в срок до 5 (пет) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**Чл. 43.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 44. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: гр.София 1113, бул. Цариградско шосе № 125, бл. 5, ет.2 ЦОПУО

Тел.: +359 2 970 56 11  
Факс: + 359 2 870 20 62

e-mail: [ckoko@mon.bg](mailto:ckoko@mon.bg)

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: …………………. Тел.: …………………………………………. Факс: ………………………………………… e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 (седем) дни от настъпване на промяната. При неизпълнение на това задължение всяко уведомление ще се счита

за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

**Чл. 45.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Чл. 46.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Чл. 47.** Този договор се състои от 10 (десет) страници и е изготвен и подписан в 3 (три) еднообразни екземпляра, от които един за ИЗПЪЛНИТЕЛЯ и два за ВЪЗЛОЖИТЕЛЯ.

**Чл. 48.** Към този Договор се прилагат и са неразделна част от него следните приложения: Приложение № 1 – Технически изисквания на ВЪЗЛОЖИТЕЛЯ;

Приложение № 2 – Техническо предложение на ИЗПЪЛНИТЕЛЯ; Приложение № 3 – Ценово предложение на ИЗПЪЛНИТЕЛЯ.

ВЪЗЛОЖИТЕЛ: ИЗПЪЛНИТЕЛ:

................................ ..................................

НЕДА КРИСТАНОВА

ДИРЕКТОР

……………………… РОСИЦА МИХАЙЛОВА ГЛАВЕН СЧЕТОВОДИТЕЛ